Obama slakter Trump etter Khan-feiden: – Sørgelig uforberedt til å bli president
ARTIKKELEN ER OVER TRE ÅR GAMMEL Trumps angrep på de etterlatte til en muslimsk amerikansk offiser har vakt sterke reaksjoner i en nasjon der krigsveteraners stilling står svært høyt. Trump har tidligere i valgkampen vunnet stort på å være kontroversiell. Flere store amerikanske medier melder nå at Trumps utfall mot familien derimot kan ha vært en kjempetabbe. President Barack Obama benyttet også anledningen til å lange ut mot Trump under en pressekonferanse i forbindelse med statsbesøk fra Singapores statsminister Lee Hsien Loong i Det hvite hus.Fikk du med deg?: Trump hevder presidentvalget rigges – Det at han ville angripe en «Gold Star»-familie (familier som har mistet medlemmer i Irak-krigen, journ. anm) som har ofret så mye for landet vårt, det faktumet at det ser ut som han ikke har grunnleggende kunnskap om kritisk viktige temaer i Europa, Midtøsten og Asia betyr at han er sørgelig uforberedt til å gjøre denne jobben. Han fortsetter å bevise det, sier Obama, ifølge CNN. Obama benyttet samtidig anledningen til å kritisere andre republikanere for å ikke trekke støtten sin til partiets presidentkandidat. Se også: Publiserer nakenbilder av Trumps koneSenator i Arizona, og tidligere presidentkandidat, John McCain, kritiserte Trump for hans uttalelser om Khan-familien, men ønsket ikke å trekke støtten sin til Trump. – Det kommer til et punkt der man må si nok er nok, sier Obama, før han fortsetter: – Når dere til stadighet på det sterkeste må ta avstand fra det uakseptable han sier, hvorfor slutter dere fortsatt opp om ham? Hva sier det egentlig om partiet deres at det er han som skal sette standarden, sier Obama. Trump etter demokratenes landsmøte: – Jeg får lyst til å slå Under pressekonferansen understreket Obama at det ikke bare er politiske motsetninger som ligger bak hans kritikk av Trump. – Jeg var også politisk uenig med republikanernes kandidater under valget i 2008 og 2012, men jeg mente aldri at de ikke var skikket til jobben som president, sier Obama.I en presseuttalelse fra Trump-leiren serveres følgende kraftsalve som svar på Obamas kritikk: «Obama-Clinton-administrasjonen har på egenhånd destabilisert Midtøsten, gitt Irak, Libya og Syria til IS, og har tillatt amerikanske ansatte å bli slaktet i Benghazi. Så la de til rette for at Iran kunne oppnå atomvåpen. Så tillot de dusinvis av veteraner å dø mens de ventet på medisinsk pleie som aldri kom (...) Nasjonen vår har blitt ydmyket i utlandet og utsatt for risiko av radikal islam som er brakt til landet. Vi trenger endring nå». VG/NTB
Obama spør også Trumps partikolleger om ikke snart «nok er nok».